**Disgrifiad Swydd: Tiwtor**

|  |  |
| --- | --- |
| **Cyfadran:** | Cyfadran y Dyniaethau a'r Gwyddorau Cymdeithasol |
| **Adran/Pwnc:** | *Gwleidyddiaeth, Athroniaeth a Chysylltiadau Rhyngwladol* |
| **Cyflog:** | £32,982 i £37,099 y flwyddyn ynghyd â buddion pensiwn USS, am gyfnod penodol |
| **Oriau gwaith:** | *Amser Llawn* |
| **Nifer y Swyddi:** | *1* |
| **Contract:** | Dyma swydd am gyfnod penodol o 6 mis |
| **Lleoliad:** | Bydd deiliad y swydd hon yn gweithio ar Gampws Singleton/Gampws y Bae |

|  |  |
| --- | --- |
| **Prif Ddiben y Swydd:** | Disgwylir i ddeiliad y swydd gyfrannu at addysgu ac asesu a goruchwylio myfyrwyr ar lefel israddedig ac ôl-raddedig ac ar draws y Gyfadran pan fo angen, yn ogystal â rhannu cyfrifoldebau gweinyddol trefniadaethol ac academaidd. Bydd yn rhaid i ddeiliad y swydd hon ddarparu gweithgarwch dysgu ac addysgu o safon uchel i fyfyrwyr, ac ymrwymiad i wella profiad cyffredinol y myfyrwyr.   1. Addysgu 'pwnc' ar gyfer y modiwl trydedd flwyddyn i israddedigion 'Researching Politics 1'. 2. Cynnull a chyflwyno'r modiwl MA 'The Global Governance of Drugs: Power, (Geo)Politics and Narco-Diplomacy'. 3. Cymorth ychwanegol wrth addysgu a graddio modiwlau 'a addysgir fel tîm' yn ystod Semester 1, fel y cytunir arnynt gyda Phennaeth yr Adran. |
| **Dyletswyddau Cyffredinol** | 1. Addysgu fel aelod o dîm addysgu datblygol, o fewn rhaglen sefydledig mewn amrywiaeth o leoliadau o diwtorialau grŵp bach i ddarlith fawr. Trosglwyddo gwybodaeth ar ffurf sgiliau, dulliau, a thechnegau ymarferol, gyda chymorth mentor os bydd angen, herio dulliau meddwl, meithrin trafodaeth, a datblygu gallu myfyrwyr i drafod yn feirniadol a meddwl yn rhesymegol. 2. Datblygu ei ddeunyddiau, ei ddulliau ac ymagweddau addysgu ei hun, a dewis dulliau a meini prawf asesu addas gyda chymorth; Ceisio ffyrdd o wella perfformiad drwy fyfyrio ar y ffordd y mae gweithgareddau addysgu'n cael eu cynllunio a'u cyflwyno, a thrwy gasglu a dadansoddi adborth. Myfyrio ar ymarfer ac ar ddatblygiad eich sgiliau dysgu ac addysgu eich hun. 3. Nodi anghenion dysgu myfyrwyr, diffinio amcanion dysgu addas, darparu adborth adeiladol i fyfyrwyr fel bo angen, darparu cyngor ar sgiliau astudio, a helpu gyda phroblemau dysgu. 4. Yn ogystal ag addysgu yn ôl yr angen ar fodiwlau sydd wedi'u datblygu eisoes, bydd y Tiwtor yn adolygu’r modiwlau yn unol ag anghenion dysgu'r myfyrwyr, yn diffinio amcanion dysgu, ac yn cynllunio neu'n dewis dulliau asesu priodol. 5. Rhyngweithio'n gadarnhaol ac yn broffesiynol â chydweithredwyr a phartneriaid eraill yn yr adran, mewn mannau eraill yn y Brifysgol a'r tu hwnt, ym myd diwydiant/masnach ac yn y byd academaidd. 6. Monitro'r datblygiadau diweddaraf yn y maes o ran ymchwil, a dilyn y datblygiadau sylweddol yn y maes pwnc ehangach. 7. Meithrin cysylltiadau mewnol, a chymryd rhan mewn rhwydweithiau mewnol, er mwyn cyfnewid gwybodaeth a meithrin perthnasoedd ar gyfer cydweithrediadau yn y dyfodol. 8. Cymryd rhan mewn gweithgareddau ymchwil neu weinyddol eraill sy'n briodol i'ch profiad a'ch sgiliau ac ymgymryd â'r rhain. 9. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol. 10. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol. 11. Cyflawni rôl a holl weithgareddau'r swydd yn unol â systemau rheoli a pholisïau diogelwch, iechyd a chynaliadwyedd, er mwyn lleihau’r risgiau a’r effeithiau sy’n deillio o weithgarwch y swydd. 12. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol. 13. Unrhyw ddyletswyddau eraill y mae'r Gyfadran/Gyfarwyddiaeth/ Maes Gwasanaeth wedi cytuno arnynt. |

|  |
| --- |
| **Meini Prawf y Fanyleb Person** |
| 1. Gradd PhD (neu dystiolaeth o fod yn agos at hynny) mewn Gwleidyddiaeth, Cysylltiadau Rhyngwladol neu bwnc perthynol 2. Dangos y gallu i addysgu a goruchwylio myfyrwyr yn llwyddiannus 3. Sgiliau trefnu ardderchog i gynllunio gweithgareddau personol o ddydd i ddydd o fewn fframwaith y rhaglen y cytunwyd arni 4. Gweithio fel aelod effeithiol o'r staff addysgu a chyfrannu at raglenni addysgu ar y cyd â chydweithwyr 5. Bod â digon o wybodaeth arbenigol helaeth yn y ddisgyblaeth a datblygu sgiliau o ran dulliau a thechnegau addysgu, a bod â gwybodaeth amdanynt 6. Tystiolaeth o'r gallu i addysgu neu oruchwylio myfyrwyr yn llwyddiannus, a'r gallu i gyflawni sgorau uchel mewn adborth ar fodiwlau yn ôl y disgwyl 7. Y gallu i gyfleu'r pwnc i gynulleidfa o fyfyrwyr a chynulleidfa academaidd 8. Ymrwymiad i amgylchedd dysgu sy'n canolbwyntio ar y myfyrwyr 9. Ymrwymiad i ddatblygiad proffesiynol parhaus |
| **Meini Prawf Dymunol** |
| 1. Diddordebau ymchwil sy'n cyd-fynd â llwybr Uned Asesu 19 ar gynllunio REF Prifysgol Abertawe. |
| **Yr Iaith Gymraeg:** |
| Lefel 1 – ‘ychydig’ - ynganu geiriau Cymraeg. Gallu ateb y ffôn yn y Gymraeg (bore da / prynhawn da). Gallu defnyddio geiriau ac ymadroddion pob dydd syml iawn (diolch, os gwelwch yn dda, esgusodwch fi.). Gallwch gyrraedd Lefel 1 drwy gwblhau cwrs hyfforddiant un awr.  Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael [yma](https://www.swansea.ac.uk/welsh-language-standards/compliance/recruitment/). |

 